Aaron Ramsey

Aronas Džeimsas Remzis (Aaron James Ramsey, g. 1990 m. gruodžio 26 d.) – Velso futbolininkas, žaidžiantis saugo pozicijoje Italijos Serie A klube Juventus FC bei Velso rinktinėje.

Karjera 
Futbolininko karjerą pradėjo Cardiff City FC jaunimo komandoje. Pagrindinės komandos sudėtyje debiutavo 2007 m. balandžio 28 d., paskutinę žaidimo minutę pakeitęs Paul Parry. Tapo jauniausiu klubo žaidėju, kada nors atstovavusiu Kardifo klubui. Iš viso žaidė 22 rungtynėse, įskaitant ir 2008 m. FA Taurės finalą.

2008 m. persikėlė į Londono Arsenal klubą. 2013–14 m. sezone buvo vienas pagrindinių komandos žaidėjų, pelnė 16 įvarčių bei padėjo laimėti 2014 m. FA Taurės finalą prieš Hull City AFC.

Velso rinktinėje debiutavo būdamas 17-os, 2008 m. lapkričio 19 d. išvykos rungtynėse prieš Daniją, kurios buvo laimėtos 1–0.

Atstovavo Didžiosios Britanijos futbolo rinktinei 2012 m. olimpinėse žaidynėse.

2019 m. vasario 11 d. pasirašė ketverių metų trukmės sutartį su Juventus FC klubu, į kurį perėjo 2019 m. liepos 1 d.

Dalyvavimas čempionatuose 

|}

Šaltiniai 

Velso futbolininkai
Jungtinės Karalystės olimpiečiai